alibayram/wikipedia-40-langs huggingface dataset:
937



Események 
 az év folyamán – A kalandozó magyarok legnagyobb akcióik egyikét hajtják végre, amikor Szászország felé indulva Frank- és Svábföldet dúlják, ám mivel Ottó, az új király Metzig szorítja őket, rászabadulnak Lotaringiára, felprédálják Reims és Sens környékét, majd a francia erőket Aquitaniában legyőzve ismét kijutnak az Atlanti-óceánhoz. Visszafelé Burgundiát és Itáliát (különösen Capua környékét) pusztítják egészen Nápoly mélységéig, azonban mielőtt kivonulhatnának az Appennini-félszigetről, tőrbe csalják őket, és elvesztik zsákmányukat.
 az év vége – A brunanburhi csata. (Æthelstan wessexi király győzelme a szövetkezett (dublini) dánok, skótok és walesiek felett.)

Születések

Halálozások 
 július 11. – II. Rudolf felső-burgund király (* 888 k.)

Jegyzetek 

10. század
933



Események 
 március 15. – Madarász Henrik a merseburgi csatában legyőzi az évi adó elmaradása miatt Szászországra támadó magyarokat.
Ali ibn Búja beveszi Fársz központját, Sirázt.
A kalandozó magyarok Itáliát pusztítják.

Születések

Halálozások
július/augusztus – Munisz al-Muzaffar, a kalifátus seregének főparancsnokát puccsszerűen kivégzik

10. század
Viktor

A  Viktor  férfinév a latin Victor névből származik, amelynek jelentése: győztes, győző. Női párja a Viktória és a Viktorina. Magyarított formája a Győző.

Gyakorisága 
Az 1990-es években igen gyakori név, a 2000-es években a 43-52. leggyakoribb férfinév.

Névnapok 
 február 26.
 május 12.
 július 28.
 szeptember 5.
 szeptember 30.
 november 2.

Híres Viktorok

Kitalált személyek 

 Fátum Doktor (Victor von Doom) a Marvel Comics amerikai képregénykiadó vállalat fiktív karaktere
 Kardfogú (Victor Creed) a Marvel Comics amerikai képregénykiadó vállalat fiktív karaktere
 Viktor Krum, a Harry Potter regénysorozat szereplője

Jegyzetek 

Magyar keresztnevek (V)
Férfikeresztnevek (V)
Latin eredetű magyar férfikeresztnevek
Enikő

Az  Enikő női nevet Vörösmarty Mihály alkotta meg az ősi Enéh (ünő) névből a -kő kicsinyítőképzővel. 


Rokon nevek

Enéh, Ené, Enese, Enet

Gyakorisága
Az 1990-es években igen gyakori név, a 2000-es években a 32-45. leggyakoribb női név.

Névnapok
 szeptember 15.

Híres Enikők
 Ács Enikő magyar énekesnő, dalszerző
 Bollobás Enikő irodalomtörténész
 Börcsök Enikő magyar színésznő
 Détár Enikő színésznő
 Eszenyi Enikő színésznő
 Gábor Enikő képzőművész
 Győri Enikő magyar közgazdász, politikus
 Kosztolányi Enikő írónő, Kosztolányi Dezső leszármazottja
 Lóránt Enikő színésznő, musicalszínésznő
 Mihalik Enikő topmodell
 Muri Enikő énekesnő, musicalszínésznő
 Nagy Enikő színésznő
 Nyomtató Enikő színésznő
 Tóth Enikő színésznő
 Tóth Enikő válogatott labdarúgó
 Somorjai Enikő magyar balettművész
 Sütő Enikő topmodell
 Szöllőssy Enikő magyar szobrász
 Smitnya Enikő  költő, író

Jegyzetek

Magyar keresztnevek (E, É)
Női keresztnevek (E, É)
Magyar eredetű magyar női keresztnevek
Irodalmi névadási eredetű magyar női keresztnevek
Emőke

Az Emőke női név régi magyar személynévből származik, az emő szó 19. századi felújítása -ke kicsinyítőképzővel. Jelentése: szopó, csecsemő.  Ilyen értelemben az Emőd férfinév női párja is.


Rokon nevek
 Emő: az Emőke újabban önállósult beceneve, egyben a név eredeti alakja.

Gyakorisága
Az 1990-es években az Emőke ritka, az Emő szórványos név, a 2000-es években nem szerepelnek a 100 leggyakoribb női név között.

Névnapok
 március 23. 
 december 8.

Híres Emőkék

Kitalált személyek 
 Emőke, a hun Csáth vezér lányának neve Gárdonyi Géza Láthatatlan ember című regényében

Jegyzetek

Magyar keresztnevek (E, É)
Női keresztnevek (E, É)
Magyar eredetű magyar női keresztnevek
Samba (szoftver)

A Samba a Windows „Fájl és nyomtatómegosztás”, illetve a „Microsoft Networks Kliens” szolgáltatásokat, valamint sok hasznos segédprogramot tartalmazó programcsomag. A szoftvercsomag hozzáférhető forráskódként, illetve a fontosabb Unix/Linux verziókhoz hozzáférhető lefordított (bináris) állományként.

A Samba egy programgyűjtemény, mely megvalósítja a Server Message Block (röviden: SMB) protokollt UNIX rendszereken. Erre a protokollra hivatkoznak néha Common Internet File System (CIFS) néven is. Bővebben a  www.ubiqx.org/cifs címen. A Samba az nmbd részében a NetBIOS protokollt is kezeli.

A Samba a UNIX gépeken levő fájl- és nyomtató erőforrásokat tesz elérhetővé Windows operációs rendszert használó számítógépek részére. Lehetőséget teremt a fordított elérésre is: Windows megosztásokat használhatunk általa UNIX rendszerekből.

Két fő részből (smbd és nmbd), valamint sok kisebb segédprogramból áll, melyek a következő fő feladatok megvalósítására szolgálnak:
 Fájl- és nyomtatási szolgáltatások
 Hitelesítések és engedélyek kezelése
 Névfeloldás
 Tallózás

Szerverként működhet mint:
Önálló szerver (Role Standalone): ebben az esetben a jogosultságokat is a szerver kezeli
Domain member server: ebben az esetben a jogosultságokat a tartomány vezérlő kezeli
Primary Domain controller (PDC): Elsődleges tartományvezérlő, ekkor a tartomány teljes körű kiszolgálója (azonosítás, profilok, névszolgáltatás)
Backup Domain controller (BDC): Csak Samba-s PDC mellett

A Samba 3.2 kiadással bevezették a klaszterezési lehetőséget.

A windowsos szerverekhez képest (azonos hardveren) teljesítménye általában kisebb, azonban a terhelés növekedésével a különbség csökken. Sok kis fájl olvasása esetén a teljesítménykülönbség "fájdalmas" lehet. 
Sok esetben jelenthet frappáns megoldást különböző méretű cégeknek.

Verziótörténet

Források 
HupWiki Samba oldal

Jegyzetek

Szabad szoftverek
Fájlrendszerek
Kaca

Kaca (románul Cața, németül Katzendorf) falu Romániában, Brassó megyében.

Fekvése 
Segesvártól 67 km-re délkeletre, Fogarastól 55 km-re északkeletre, a Nagy-Homoród jobb partján fekszik.

Története 
Írott források és régészeti feltárások hiányában nem lehet tudni, volt-e itt magyar, székely település a szászok érkezése előtt.
Valószínűbb, hogy szászok alapították a települést a 13. században. A települést 1299-ben “Villa Felium” néven írják az oklevelek. 1400 körül Kőhalom filiájaként említi okirat (egyházi adószedőlista). 1505 találkozunk először írásban is a maihoz hasonló Kachai elnevezéssel. Középkori lakossága a reformáció idején lutheránus lett. 1658-ban török és tatár csapatok égették fel Kacát. Az ezt követő időkben még háromszor pusztította tűzvész a települést (1683, 1706 és 1749).

1910-ben 1343 német, román, cigány és magyar lakosa volt. A trianoni békeszerződésig Nagy-Küküllő vármegye Kőhalmi járásához tartozott.
1992-ben társközségeivel együtt 2491 lakosából 1034 román, 808 magyar, 608 cigány és 41 német volt.

Látnivalók 
 Szász evangélikus erődített temploma eredetileg román stílusban épült háromhajós bazilikaként. (Az egykori román stílusról ma is tanúskodnak a félköríves ikerablakok a főhajó mindkét oldalán, a déli papi bejáró [a későbbi sekrestyeajtó], és a főhajó román kori pilléreken nyugvó árkádjai.) A 15. században erődtemplommá alakították át, bástyákkal erősített védőfallal vették körül. Történelme során számtalan átalakítást végeztek rajta. Legnagyobb mértékben 1894-ben kellett újjáépíteni, amikor egyik tornya leomlott, és ami komoly pusztítást végzett az épületben. Kerítőfala rossz állapotban van, két hatalmas tornya áll. Külső falának csak egyik tornya maradt meg.

Jegyzetek

Források 
 A történelmi Magyarország várai. Kaca címszó

Képgaléria 
 Képek Kacáról a www.erdely-szep.hu honlapon
 Légifelvételek Kacáról (Luftbilder über Katzendorf)

Külső hivatkozások 
 Szász András: Kaca
 Kaca a német Wikipédián
 A felújítás alatt álló szász erődtemplomkról német nyelvű összefoglaló ismertetések

Brassó megye települései
Nagy-Küküllő vármegye települései
Kanta

Kanta (románul Canta) egykor önálló község, 1849-óta Kézdivásárhely településrésze.

Fekvése
A mai Főtértől északra, a Torja-patak árterületén fekszik, a város többi részétől a Rácok-pataka választja el.

Története
1502-ben Konthafalva néven említik. Eredeti neve valószínűleg Alsó-Volál volt és szerb vagy orosz telepesek alapították. A trianoni békeszerződésig Háromszék vármegye Kézdi járásához tartozott.

Látnivalók
 A Szentháromság tiszteletére szentelt római katolikus temploma 1727 és 1795 között épült. A hozzá csatlakozó minorita rendházat 1740 és 1828 között építették. Az épületeket többször pusztította tűz és földrengés.
 Itt található az 1906-ban épített Nagy Mózes Líceum, a Háromszék egyik szellemi központja. 1680-ban alapította Nagy Mózes plébános szülőfalujában Esztelneken, 1696-ban költözött át ide.
 Ortodox temploma 1754-ben épült, 1783-ban átalakították.

Kézdivásárhely
Városrészek
Kapjon

Kapjon (Kaplyon, , ) falu Romániában, Kolozs megyében.

Fekvése
Déstől 8 km-re északnyugatra, a Szamos jobb partján fekszik.

Nevének eredete
Neve magyar nemzetségnévből származik (ld. még Kaplony). Először egy 1348-ból származó oklevél 1761-es másolatában, Kaplyon és Koplyon alakban említik. Későbbi alakváltozatai: Koplyan (1356), Kaplyan (1467), Kaplyán (1733).

Története
1348-ban a Kaplyon nemzetségből való Károlyi Simon és Menyhárd mint ősi birtokukra hivatkoztak rá, amelyet az 1300-as években Kán László erdélyi vajda vett el a családjuktól. A falu azonban a király kezén maradt. A csicsói uradalom katolikus, valószínűleg magyar falva volt, és 1405-ben az uradalommal együtt a Bánffy családé lett. Mátyás a Bánffyak hűtlensége miatt 1467-ben a Szerdahelyi Imrefi családnak adta. Lakói a 16. század második felében valószínűleg unitárius hitre tértek. 

1601-ben elpusztult. 1603. május 15-én hajnalban Székely Mózes tatár segítséggel meglepte és megfutamította Kornis Boldizsárnak a közelben gyülekező seregét. Ekkoriban csupán négy fő lakta, és egy udvarház állt benne. Birtokosa 1604-től az 1830-as évekig a Haller család volt. Lakosai a század első felében visszatértek a kálvinizmushoz. 1658-ban Barcsay Ákos nemességet adományozott a helybeli, szerb vagy román Streke Simonnak, feleségének és gyermekeinek. 1706-ban 49 jobbágy, öt szabad paraszt és négy szegény családfőjét írták össze. 1681-ben és 1775-ben református anyaegyház. Valószínűleg a katolikus Hallerek nyomására az egyháznak 1790 körül át kellett engednie templomát a római katolikusoknak. Ezt követően a református egyház filiaként működött tovább, templom nélkül. Belső-Szolnok vármegyétől 1876-ban az akkor létrehozott Szolnok-Doboka vármegyéhez csatolták.

1880-ban 443 lakosából 361 volt román és 51 magyar anyanyelvű; 371 görögkatolikus, 31 református és 29 római katolikus vallású.

2002-ben 429 lakosából 413 volt román és 16 magyar nemzetiségű; 359 ortodox, 32 görögkatolikus, 23 pünkösdi és 11 református vallású.

Látnivalók
 Az egykori Haller-kastélyt a faluban 'kagylós kastély'-ként (castelul cu scoici) ismerik, az ablakok feletti díszítésekről. A barokk stílusú kastélyt Haller János gubernátor kezdte építeni 1725-ben, és 1771-re készült el. Kései, rokokó stílusú díszítéseit Anton Schuchbauer készítette. Helyén korábban már egy várkastély állt, amelynek négyszögletű, sarkain körbástyákkal erősített védőművét a 17. század második negyedében Haller György készíttette. Ezt vizesárok vette körül, amelybe a Szamos vizét vezették. Építéséhez felhasználták a szomszédos, alsókosályi római castrum köveit. Megszállt benne II. József, 1849-ben a honvédség kórházként használta. 1920-ban leégett. 1948 után a termelőszövetkezet használta. Romokban áll, külső védőműveiből még az egyik bástya látható.
 Római katolikus temploma kései gótikus, a hagyomány szerint a 16. század elején épült. 1790 körül építették át, miután a katolikusok megkapták.

Források

Jegyzetek

További információk
 A kapjoni kastély 1729-es leltára, in B. Nagy Margit: Várak, kastélyok, udvarházak, ahogy a régiek látták. Bukarest, 1973 
 Fotóriport a kastélyról 

Kolozs megye települései
Szolnok-Doboka vármegye települései
Kápolnásfalu

Kápolnásfalu (1899-ig Kápolnás-Oláhfalu, ) falu Romániában, Hargita megyében.

Fekvése
Kápolnásfalu a Központi-Hargita hegység délnyugati előterében, a Nagy-Homoród és Kis-Homoród folyók vízválasztóján, a 13 A. műút mentén, Székelyudvarhelytől 22, Csíkszeredától 30 km-re fekszik. A település tengerszint feletti magassága 875 m.

Első hivatalos írásos emlék az 1722-ből származó csonka anyakönyv. A terület már a XI-XII. században lakott hely volt. Ezt igazolja a Gyulafehérvári püspökség levéltárában lévő irat, mely szerint a község 3 aranyat és 60 tízes adót fizetett.

A következő századokban sehol sem találunk feljegyzést, azonban annyi bizonyos, hogy a 150 éves török pusztítás és a protestantizmus terjedésekor a község sok nehéz napot élt át. Fekvésénél fogva, sokszor került portyázó hadak, később az erdélyi fejedelmek átkelő vagy gyülekező csapatainak útjába,  Emiatt a fejlődésnek indult község elpusztult.

Az Istvánfy nevű plébános 1724-ből származó Monográfiája leírja, hogy a falut Bocskai István telepíti vissza (1604): főleg Csíkból, Gyergyóból, Háromszékről hoz családokat. A község legelső kápolnája 1710-ben épült, amiről állítólag nevét is kapta, helyében 1797-ben épült a mai templom. 1721 május 13-án XII. Kelemen pápa a Kápolnásfalvi kápolna (templom) javára búcsút engedélyez Szent Péter és Szent Pál tiszteletére. 1844-45-ben építette a község a temetői kis kápolnát a Szentkereszt felmagasztalására, ezt a napot máig is ünneplik.

Nevének eredete
Nevét a falu keleti határában 870 m magasan álló, 1710-ben épített kápolnáról kapta.

Története
1567-ben Másijk Olahfalu néven említik. Neve a törzskönyvezésig Kisoláhfalu volt, 1876 előtt Oláhfalu város részét képezte a későbbi Szentegyházasfaluval együtt. A falu a Csíkszereda-Székelyudvarhely műúttól a hegyek lábáig nyúlik fel, lakói nagyrészt fakitermelésből, fakereskedelemből élnek. 1968-ig ide tartozott Homoródfürdő területe. A Hargita Kereszthegynek nevezett csúcsán 1622-ben Szent Péter és Pál tiszteletére szentelt kápolna állott, melynek alapjait Orbán Balázs megtalálta. 1910-ben 1877 lakosa volt. 1992-ben 2119 lakosából 2114 magyar és 5 román volt.

Látnivalók

 Római katolikus temploma 1797 és 1800 között épült.

Híres emberek 

Itt született 1927. december 30-án Lőrincz Ernő magyar munkajogász és magyar jogtörténész.
Itt született 1942. július 1-én Kovácsné József Magda magyar nyelvész, újságíró, szerkesztő.

Jegyzetek

További információk 
 Kápolnásfalu hivatalos weboldala
 Both Petra, Both Renáta, Deák Csaba, György Kamilla: Tanító-varrónénik a Hargitán

Hargita megye települései
Udvarhely vármegye települései
Káposztásszentmiklós

Káposztásszentmiklós (románul Nicolești) falu Romániában, Maros megyében. Közigazgatásilag Nyárádkarácson községhez tartozik.

Fekvése
A falu a Maros-melléki dombvidék északi szegélyén, a Göbec és a Bancsi patakok összefolyásánál fekszik.

Nevének eredete
Valószínűleg templomának védőszentjéről Szent Miklósról kapta a nevét. Korábban a Kórodszentmiklós nevet viselte.

Története
1332-ben Sancto Nicolao néven említik. 1910-ben 646, túlnyomórészt magyar lakosa volt. A trianoni békeszerződésig Maros-Torda vármegye Marosi alsó járásához tartozott.
1966-ban Nyárádkarácsonhoz csatolták.
2006-ban újból különálló településsé alakul a községen belül.

Látnivalók
 Református temploma 13. századi eredetű, egyik téglájába egykor 1202-es évszám volt bevésve és freskók is díszítették. Később sok átalakításon ment keresztül. Tornyát 1858-ban építették.
 A falunak ortodox temploma is van.

Híres emberek
 Itt született 1895-ben Kiss Elek karmester, zeneszerző.

Jegyzetek 

Maros megye települései
Marosszék települései
Kászonaltíz

Kászonaltíz (románul Plăieșii de Jos) falu Romániában, Hargita megyében. A Kászoni-medence központja, gyakorlatilag egybeépült Kászonfeltízzel.

Fekvése
Csíkszeredától 46 km-re délkeletre, a Kászoni-medence keleti részén fekszik.

Nevének eredete
Névelőtagja a szláv kvasny (= savanyú) melléknévből ered, a név a környék savanyúvíz forrásaira utal.

Nevében a „tíz” szó a nemzetségi alapon szerveződött településszerkezetre utal, egykor Nagykászon alsó tízese volt.

A román plaieș szó hegylakót, határőrt jelent.

Története
Temploma a román kori helyén a 1466-ban épült gótikus stílusban, de szentélye és tornya kivételével később 1938 és 1942 között átépítették. 1802. november 26-án földrengés volt a faluban, Katalin kápolnája ekkor dőlt romba. 1910-ben 985,túlnyomórészt magyar lakosa volt. A trianoni békeszerződésig Csík vármegye Kászonalcsíki járásához tartozott. 1992-ben 483 lakosából 449 magyar és 34 román volt.

Látnivalók

 Gótikus római katolikus temploma. Bástyás erődfal övezi. Feltűnően magas tabernákuluma van.
 Temetőjében magas borított keresztfák láthatók.

Híres emberek 

Itt született 1951-ben Sztojka Tamás orvos, helytörténész.

Testvértelepülések 

  Abasár, Magyarország
  Ásotthalom, Magyarország
  Csákvár, Magyarország
  Lepsény, Magyarország
  Szajol, Magyarország
  Szatmárcseke, Magyarország
  Puplinge, Svájc

Jegyzetek

Csíkszék települései
Hargita megye települései
Discovery-program

A Discovery-program keretében a NASA olyan olcsó és gyorsan kivitelezhető űrszondákat indít (illetve más országok szondáira műszereket fejleszt), melyek a lehető legtöbb információt tudják összegyűjteni a célégitestről. Az űrszondákat Delta II rakétával indítják a floridai Cape Canaveralból.

A programot 1992-ben hirdették meg az akkori NASA igazgató Daniel Goldin "gyorsabban, jobban, olcsóbban" elképzelése szerint.

Küldetések
A Discovery-program küldetései időrendi sorrendben:

Más programokhoz kapcsolódó küldetések 
ASPERA-3 „Discovery Mission of Opportunity”, a NASA által kifejlesztett berendezés. Segítségével a napszél és a Mars atmoszférája közötti összefüggést tanulmányozzák. Az Európai Űrügynökség Mars Express nevű űrszondáján jutott el a Mars közelébe.
 Moon Mineralogy Mapper egy újabb, NASA által kifejlesztett szerkezet, az ISRO Csandrajáan–1 nevű űrszondájának egyik műszere.

Jegyzetek

További információk 
 A Discovery-program honlapja
Nicolești (egyértelműsítő lap)

Nicolești több romániai település neve lehet:

 Nicolești, Brăila megye
 Nicolești, Buzău megye
 Csíkszentmiklós, Hargita megye
 Miklósfalva, Hargita megye
 Nicolești, Ialomița megye
 Káposztásszentmiklós, Maros megye
 Nicolești, Vâlcea megye
Sâncraiu (egyértelműsítő lap)

Romániai települések román neve
 Kalotaszentkirály
 Sepsiszentkirály
Deep Space–2

A Deep Space–2 penetrátorokat a Mars Polar Lander szondával együtt indították a Marsra 1999. január 3-án. A két becsapódó szonda a NASA New Millennium-programjának része. 11 hónapos bolygóközi repülés után érkeztek meg a Marshoz 1999. december 3-án. Becsapódásuk után nem sikerült felvenni velük a kapcsolatot. A New Millennium-program korábbi sikeres küldetése a Deep Space–1.

A penetrátorok
A Deep Space–2 szondák két részből álltak. Az alsó rész hatolt be a marsi talajba, a felső rész a felszín felett maradt, hogy könnyebben sugározzon adatokat. Az alsó részben voltak a tudományos műszerek. A két részt egy kábel kötötte össze. Az áramot akkumulátorok állították elő. A penetrátorok 3.572 kg tömegűek voltak.

Kapcsolódó szócikkek 
Mars-kutatás

További információk 
 Deep Space-2 (NASA)
 NASA New Millennium program

New Millennium-program
Marskutató űrszondák
Amerikai űrszondák
Giotto (űrszonda)

A Giotto az ESA első űrszondája. Egy Ariane-1 típusú hordozórakétával indult Kourouból 1985. július 2-án. 1986. március 13-án 600 km-re közelítette meg a Halley-üstökös magját, melyről több színes felvételt készített. Kiterjesztett küldetésén, 1992. július 10-én megközelítette a Grigg-Skjellerup üstököst.

Fedélzetén tíz műszer volt: egy kamera, három tömegspektrométer, két plazmaanalizátor, pordetektor, fotopolariméter, magnetométer és egy részecskedetektor.

Elnevezése 
A szondát Giotto di Bondone 12-13. századi itáliai reneszánsz festőművészről nevezték el. Az ő A királyok imádása című freskóján (padova Scrovegni-kápolna) egy üstökös látható az istálló felett bethlehemi csillagként. A festmény 1303 és 1305 között készült, a Halley-üstökös 1301-es visszatérése inspirálhatta.

A Halley üstököst 1986-ban megközelítő űrszondák 
 Vega–1 (Szovjetunió)
 Vega–2 (Szovjetunió)
 Suisei (Japán)
 Sakigake (Japán)
 Giotto (Európa)

Külső hivatkozások 
 20 éve indult a Giotto a Halley-üstökös felé

Üstököskutató űrszondák
Európai űrszondák
Mars Climate Orbiter

A Mars Climate Orbiter amerikai űrszonda 1998. december 11-én indult Cape Canaveralból és 1999. szeptember 23-án érkezett meg a Marshoz. Pályára állás közben megszakadt a kapcsolat a szondával. A repülésirányítók hibája miatt túlságosan behatolt a légkörbe és elégett.

A Mars Surveyor 1998 másik űrszondájának, a Mars Polar Landernek a küldetése is kudarccal végződött. A sorozatos sikertelenségek miatt a NASA átszervezte marskutató programját.

A Mars Climate Orbiter feladatai közé tartozott a bolygó térképezése és a légkör tanulmányozása. Műszerek: MARCI kamera, PMIRR radiométer.

A küldetés katasztrofális vége 
Az űrszonda elérte a Marsot, és 1999. szeptember 23-án 09:01 UTC-kor (ERT: a Marsról érkező jel útideje 10 perc 55 másodperc) 16 perc 23 másodpercig pályára állítási égést hajtott végre a főhajtóművel. Az űreszköz 09:06 UT ERT-kor haladt el a Mars mögött, és az égés befejezése után 10 perccel, 09:27 UT ERT-kor kellett volna újra felbukkannia és rádiókapcsolatot létesítenie a Földdel. A kapcsolat azonban nem jött létre újra, és az űrszonda sem fogadott jelet. A meghibásodást vizsgáló bizottság megállapításai szerint navigációs hiba okozta a katasztrófát, aminek közvetlen oka az volt, hogy az űrhajó néhány parancsát angol mértékegységben számították ki, az előírt metrikus helyett. Ez azt okozta, hogy az űreszköz nem a Mars feletti tervezett 140–150 km-es magasságban haladt, hanem körülbelül 57 km magasságban lépett be a Mars légkörébe. A légköri súrlódás miatt az űrhajó ilyen alacsony magasságban haladva felhevült és szétesett, gyakorlatilag megsemmisült.

A katasztrófához vezető okok 

A probléma gyökere: A metrikus mértékegységek használatának elmulasztása egy „Small
Forces” nevű szoftverfájl kódolásában, amelyet a röppályamodellekben használnak. Az 
SI-mértékegységrendszer használata követelmény volt, de ezt az egyik szoftverfejlesztő csapat (Lockheed Martin Astronautics) figyelmen kívül hagyta.

Hozzájáruló okok:

. Az űrhajó sebesség-változását hibásan modellezték és ezt nem vették észre.
. A navigációs csapat nem ismerte az űrhajót.
. Nem hajtották végre az 5. számú pályakorrekciós manővert.
. A rendszertervezési folyamat nem foglalkozott megfelelően a fejlesztésből az üzemeltetésbe való átmenettel.
. Nem megfelelő kommunikáció a projektelemek között (ez alatt a két szoftverfejlesztő csapat értendő - a JPL és a Lockheed Martin Astronautics).
. A Navigációs Csoport személyi állománya nem működött megfelelően.
. Nem megfelelő szakmai képzés.
. Az ellenőrzési és érvényesítési folyamat nem foglalkozott megfelelően a szoftverrel.

Kapcsolódó szócikkek 
Mars-kutatás

Jegyzetek

Hivatkozások

Magyar oldalak
 Mars Climate Orbiter
 Elindult a Mars Climate Orbiter

Külföldi oldalak
 Mars Climate Orbiter

Marskutató űrszondák
Mars Odyssey

A Mars Odyssey (vagy 2001 Mars Odyssey, Arthur C. Clarke 2001: Űrodüsszeia regénye után) űrszonda, melyet a NASA küldött a Marshoz 2001-ben. A Mars Odyssey űrszondát a NASA Jet Propulsion Laboratoryjában fejlesztették ki, a kivitelezésére a Lockheed Martin vállalat kapott megbízást.

Küldetés 
A Mars Odyssey 2001. április 7-én indult a floridai Cape Canaveral légibázisának 17A jelzésű indítóállványáról.
2001. október 24-én érte el a Marsot. 2002. január 30-án állt végleges poláris pályára összetett levegőfékezéssel. A tudományos megfigyelések 2002. február 18-án kezdődtek. A küldetés első három évében az űrszonda tudományos megfigyeléseket végzett, azóta kommunikációs közvetítőként működik a későbbi (főleg a 2003-ban indult Mars Exploration Rovers) leszállóegységek és a Föld között. Az űrszonda egyik legnagyobb felfedezését 2002. május 28-án tette, hiszen nagy mennyiségű hidrogént talált a vörös bolygón.

2010. december 16-án megdöntötte elődje, a Mars Global Surveyor rekordját, így jelenleg a Mars Odyssey a leghosszabb ideig a Marsot kutató szonda, amely a tervek szerint a Mars Science Laboratory 2012-ben esedékes landolását is segíti majd.

Műszerek 
 THEMIS (Thermal Emission Imaging System) – hősugárzásmérő. Feladata infravörös és optikai tartományban felvételek készítése a Mars felszínéről. Célja a marsfelszín hőmérsékleti tulajdonságainak és a különböző ásványok összetételének vizsgálata. Nagy segítséget jelentett a felszíni képződmények elemzésében és a felszín alatti magasabb hőmérsékletű területek vizsgálatában is. A THEMIS rendszert a Santa Barbara Remote Sensing (Raytheon) építette és az Arizona Állami Egyetemről irányítják. (THEMIS honlap)
 HEND (High Energy Neutron Detector) – neutrondetektor
 GRS (Gamma Ray Spectrometer) – gamma spektrométer (GRS honlap )
 MARIE (Mars Radiation Environment Experiment) – sugárzásmérő (MARIE honlap)

Kapcsolódó szócikkek 
Mars-kutatás

Külső hivatkozások

Magyar oldalak
 Mars Odyssey
 2001 Űrodüsszeia – a Marshoz (2001. április 6.)

Külföldi oldalak
 2001 Mars Odyssey – a küldetés hivatalos honlapja

Kapcsolódó anyagok
 Az Arizonai Állami Egyetem és a Google együttműködésének eredményeként, a THEMIS csapat programozóinak segítségével és nagy mennyiségű THEMIS adat felhasználásával jött létre a Google Mars weboldal. A készítésekor aktuális, jó minőségű THEMIS infravörös adat kb. 300 m/pixeles felbontásban tekinthető meg az "Infrared" gombra kattintva.
 2006-ban jelent meg a THEMIS infravörös/vizuális fényképezőgép által, a Valles Marineris kanyonról készített mozaikja. MOLA adatok segítségével 3D-s modell is készült a területről, amelynek videója itt látható.
 További THEMIS mozaik képek itt találhatóak.
 A THEMIS által készített képek archivuma itt található (kereshető formában). Az adatbázist 3 hónaponként frissítik a legfrissebb képekkel.

Jegyzetek  

Marskutató űrszondák
Mars Exploration Program
Mars Polar Lander

A Mars Polar Lander a Mars Surveyor 1998 program második űrszondája. 1999. január 3-án indult a Deep Space–2-vel együtt. 1999. december 3-án érkezett meg a Marsra, de a Mars Climate Orbiterhez hasonlóan ezzel is megszakadt a kapcsolat, valószínűleg szoftvertervezési hiba miatt becsapódott a felszínbe. 2008 májusában a Mars Reconnaissance Orbiter HiRISE kamerájával készült, nagy felbontású fényképeket publikáltak abból a célból, hogy rajta önkéntesek megkereshessék a leszállóegység maradványait, és így kiderülhessen, mi okozta végzetét.

A tervek szerint a Mars Polar Lander a Mars déli-sarkától 1000 km-re szállt volna le és a sarki jégsapkát vizsgálta volna.

Műszerek
 Mars Volatiles and Climate Surveyor (MVACS): meteorológiai műszerek (MVACS honlap)
 Mars Descent Imager (MARDI): kamera (MARDI)
 LIDAR: porsűrűséget lézerrel mérő műszer
 Mars Microphone: mikrofon a Mars hangjainak felvételére (Mars Microphone honlap)

A leszállóegység adatai
 Magasság: 1,06 méter;
 Szélesség: 3,6 méter;

Kapcsolódó szócikkek 
Mars-kutatás

További információk

Magyar oldalak
 A Polar Lander story
 Mars Surveyor'98
 A NASA kijelölte a Mars Polar Lander leszállóhelyét
 Mars Polar Lander helyzetjelentések
 Megkerült a Mars Polar Lander?

Külföldi oldalak
 Mars Polar Lander

Jegyzetek  

Marskutató űrszondák
Amerikai űrszondák
Pioneer–10

Pioneer–10 (angol: úttörő)  amerikai bolygóközi űrszonda, amit a Pioneer-program keretében indítottak a Jupiter körzetébe. A Pioneer-program másik űrszondája a Pioneer–11 volt.

Küldetés 

A Pioneer–10 volt az első űrszonda, amely megközelítette a Jupitert; az első ember készítette objektum, amely elhagyja a Naprendszert (a bolygók övezetét); az első űreszköz, amely indításakor a pálya hintamanőverrel történő módosítását előre betervezték.

1998-ig a Pioneer–10 volt a legtávolabbi űreszköz a Földtől, de azóta a Voyager–1 megelőzte. Ennek ellenére a Pioneer–10, ha később is, de kijut a Naprendszerből, és elkezdi csillagközi utazását.

Jellemzői
1972. március 3-án a Cape Canaveral űrállomásról egy Atlas–Centaur hordozórakétával, hintamanőver alkalmazásával indították.

1973. december 3-án   kilométerre közelítette meg a Jupitert, ahol közelképeket készített, majd a csillagközi tér fele vette az irányt. Felfedezte a Jupiter mágneses terét és gyűrűit. Fedélzeti műszerei 1997. március 31-én beszüntették a működést a kimerült energiaforrás miatt, de a szonda folytatja útját, és kb. két millió év múlva megközelíti a 68 fényévre lévő Aldebaran csillagot. A Doppler adatok szerint a Pioneer–10 és Pioneer–11 ismeretlen okból a vártnál erősebben lassul, ezt nevezzük Pioneer-anomáliának.

Az üzenet 

Az űrszonda végső célja a vörös Aldebaran, a Bika csillagkép legfényesebb csillaga, amelyet mintegy 2 millió év múlva ér el. Útnak indítói arra a valószínűtlen esetre is felkészítették, ha netán értelmes élőlények találnák meg: a fedélzeten egy olyan aranyozott alumíniumlemezt helyeztek el, amely a Naprendszerről, Földünkről és az emberiségről tartalmaz fontos információkat.

Az űrszonda felépítése 
A legszélső pontjaitól számolva az űrszonda hossza 2,9 méter, szélessége 2,7 méter volt, tömege 270 kg. Tengelye körüli forgással stabilizálta magát, percenként öt fordulatot tett. Hat kisebb hajtómű végezte a tájolást és a forgás irányítását.

Az elektromos energia négy radioizotópos termoelektromos generátorból (RTG) származott. Ezek teljesítménye indításkor 40 W volt. Az RTG-k két különálló oszlopon voltak elhelyezve. Ezek 120°-os szöget zártak be egymással. Egy harmadik oszlop tartotta a magnetométert. A Pioneer–10 fedélzetén 11 műszer volt.

Források 
 Élet és Tudomány, 1998. 40. szám – A tudomány világa: Nem ismerjük elég jól a gravitációt? ;
 Élet és Tudomány, 1998. 36. szám – A tudomány világa: Halló, Föld! Itt a Pioneer 10…;

További információk 

 
 

Pioneer 10
Jupiter-kutató űrszondák
Tejútrendszer-kutató űrszondák
Károlyfalu

Károlyfalu (szlovákul Karlova Ves, németül Karlsdorf) Pozsony városrésze, a Pozsonyi kerület Pozsonyi IV. járásában. Területe 11 km², lakosainak száma 32 650 (2011).

Fekvése 
Pozsony központjától 4 km-re északnyugatra, a Duna bal partján fekszik.

Története 
A botanikus kert feletti területen az i. e. 5. évezredből származó település nyomait tárták fel, zsugorított helyzetben eltemetett emberi maradványokkal.

A 9. században ezen a részen kisebb halászfalu volt, melynek lakói a mai botanikus kert területén feltárt temetőbe temetkeztek. A középkori település később a dévényi váruradalomhoz tartozott, de ezt a falut 1242-ben a tatárok elpusztították. Ezután a terület lakatlan volt egészen addig, amíg IV. László király 1288-ban Jakab pozsonyi bírónak adta. Az adománylevél pontosan leírja a terület határait. Jakab a falut újra betelepítte, szőlőskertet telepített és malmot építtetett. A falu a 14. század elejére kiterjedt település lett. Károly Róbert 1318-ban és 1323-ban kiadott oklevele megerősíti Jakab fiát a falu birtokában. Nagy Lajos király 1360. április 24-én kiadott oklevelében kiváltságokkal és Pozsony polgáraival egyenértékű szabadságjogokkal ruházza fel a települést. A következő századokban is elkerülték a települést a nagy hadiesemények. A 16. században a környék erdeiben katonaszökevények rejtőztek, majd 1605-ben Bocskai hajdúi szállták meg a vidéket. 1619-ben Bethlen serege foglalta el Pozsony vidékét, melyet csak 1621-ben foglaltak vissza a császári csapatok. 1635-ben Dévény vára  Károlyfaluval együtt a Pálffy család birtoka lett, akik 1932-ig megőrizték azt a család tulajdonában. A Pálffyak gyakran rendeztek itt nagy vadászatokat magas rangú vendégek részvételével. 1677-ben a területen dögvész tört ki, mely Pozsony egész környékére kiterjedt és 3900 ember halálát okozta. A 18. század elejére a község környékén már mintegy 100 hektár szőlőültetvény volt. Lakói emellett halászattal, folyami hajózással foglalkoztak. 1828-ban Károlyfalunak 120 lakosa volt. A háborús események következtében felütötte a fejét a kolera, mely 1831-ben és 1836-ban pusztított. A 19. század második felében a településnek 207 lakosa volt. Tűzoltóegylete 1897-ben alakult.
A trianoni békeszerződésig Pozsony vármegye Pozsonyi járásához tartozott.

Vályi András szerint "KÁROLYFALVA. Német Kis falu Posony várm. földes Ura G. Pálffy Uraság, lakosai katolikusok, és evangelikusok, fekszik a’ Duna mellett, Posony, és Dévény között, határja középszerű, szőleje, réttye, fája elég van, piatza Pozsonyban."

Fényes Elek szerint "Károlyfalva (Carldorf), tót f., Pozson m. Dévén filialisa: 175 kath., 2 zsidó lak., s a Pálffy majorságával."

Népesség 
2011

 Szlovákok - 30 071 (92,1%)
 Magyarok - 859 (2,63%)
 Csehek - 476 (1,46%)
 Egyéb - 608 (1,86%)
 Azonosítatlan - 636 (1,95%)
 Összesen - 32 600 (100%)

Nevezetességei 
 Mihály arkangyal tiszteletére szentelt római katolikus temploma 1935-ben épült, a 18. századi Nepomuki Szent János kápolna átépítésével.
 Az iskola épülete 1883-ból származik, 1926-ban átépítették.

További információk 
 Károlyfalu honlapja
 Nemhivatalos oldal

Jegyzetek 

Karolyfalu
Karolyfalu
Pozsony vármegye települései
Zsanett

A Zsanett  női név, amely a Johanna francia változatának (Jeanne), becézéséből, a Jeannette névből ered.


Névnapok
 május 30.
 augusztus 21.
  május 12.
  március 25.

Híres Zsanettek

Magyar keresztnevek (Zs)
Női keresztnevek (Zs)
Héber eredetű magyar női keresztnevek 
Francia eredetű magyar női keresztnevek
Johanna

A Johanna női név, amely a János név latin Johannes alakjának a női párja. 

A jelentése: Isten kegyelméből/Isten kegyelmezz. Névnapja március 28-án van.


Rokon nevek
Dzsenet: a Johanna angol megfelelőjének a becenevéből önállósult név átvétele. 
 Jenni: a Johanna német becenevéből önállósult. 
 Zsanett: a Johanna francia kicsinyítőképzős megfelelőjének magyar helyesírású változata. 
 Zsanka: a Zsanett magyar becenevéből önállósult, de lehet a Zsuzsanna beceneve is.

Dzsenna, Dzsenni, Hanna, Ivána, Ivica, Jana, Janina, Janka, Janna, Oana

Gyakorisága
Az 1990-es években a Johanna igen ritka név, a 2000-es években eleinte nincs az első 100-ban, de 2007 óta minden évben a leggyakoribb 100 név között szerepel, 2013-ban a 73. helyen.A Dzsenet, Jenni és Zsanka szórványos név volt az 1990-es években, a 2000-es években nem szerepelnek a 100 leggyakoribb női név között. A Zsanett a 90-es években gyakori név volt, a 2000-es években a 36-82. helyen szerepelt.

Névnapok
Johanna
 február 2. 
 február 4. 
 március 28. 
 március 31. 
 május 12. 
 május 20. 
 május 30. 
 augusztus 21. 
 december 12. 
Dzsenet, Jenni:
 május 30. 
Zsanett, Zsanka
 május 30. 
 augusztus 21.

Idegen nyelvi változatai
 Giovanna, Gianna (olasz)
 Ioana (román)
 Jana (cseh)
 Jane, Jean, Joan, Joanne, Joanna (angol)
 Janina, Joanna (lengyel)
 Jeanne (francia)
 Joana (portugál)
 Juana (spanyol)
 Ivana (Ивана; orosz)

Híres Johannák, Dzsenetek, Jennik, Zsanettek és Zsankák

Magyarok 

 Andrádi Zsanett színésznő
 Johanna Debreczeni magyar származású finn popénekesnő
 Czető Zsanett színésznő

 Jakabfi Zsanett válogatott labdarúgó
 Kaján Zsanett válogatott labdarúgó
 Rőhberg Zsanett válogatott labdarúgó

Külföldiek 

 Johanna, egy állítólagos római nőpápa
 Joan Baez amerikai folk énekesnő
 Johanna Beisteiner, osztrák klasszikus gitárművésznő
 Jeanne d’Arc, az orléans-i szűz
 Jóhanna Guðrún Jónsdóttir izlandi popénekesnő
 Janet Jackson énekesnő

 Jeanne Moreau francia filmszínésznő
 Gianna Nannini olasz énekesnő
 Ioana Nicolaie román költő
 Ioana Raluca Olaru román teniszezőnő
 Jóhanna Sigurðardóttir izlandi politikus
 Dame Joan Sutherland ausztrál opera-énekesnő

Uralkodók, királynék 

 I. Johanna nápolyi királynő
 II. Johanna nápolyi királynő
 III. Johanna nápolyi királynő, II. Johanna néven kasztíliai királynő
 I. Johanna „La Beltraneja” kasztíliai királynő
 II. (Őrült) Johanna kasztíliai királynő

 I. Johanna navarrai királynő
 II. Johanna navarrai királynő
 III. Johanna navarrai királynő
 Kasztíliai Johanna aragóniai királyné
 I. Johanna angol királynő (Jane Grey)

Jegyzetek

Magyar keresztnevek (J)
Női keresztnevek (J)
Héber eredetű magyar női keresztnevek
Hanna (keresztnév)

A Hanna női név két női név egybeesése: a Johanna rövidülése és az Anna eredeti héber alakja.


Rokon nevek
 Hanka: a Hanna szláv beceneve.
Anna és származékai, Johanna

Gyakorisága
Az 1990-es években igen ritka név volt, de a 2000-es években fokozatosan egyre népszerűbb lett, 2003–2005-ben még csak a 15-29. helyen állt, de 2006, 2007-ben a 7. majd a 4. helyen, míg 2008-ban a 2. leggyakrabban adott női név lett. A Hanka szórványos név volt a 90-es években, a 2000-es években pedig nem szerepel a 100 leggyakoribb női név között.

Névnapok
Hanna:
 március 28.
 május 20.
 május 30.
Hanka:
 május 24.

Híres Hannák, Hankák
 G. Ferenczy Hanna író, az Irodalmi Rádió szerzője
 Hannah Arendt német zsidó származású filozófus
 Hanna Beth amerikai modell
 Hanna Ljungberg svéd labdarúgó
 Hana Mandlíková csehszlovák, később ausztrál teniszezőnő
 Hanna Mela festőművész
 Hannah Murray angol színésznő
 Hanna Pakarinen finn énekesnő
 Hana Šromová cseh teniszezőnő
 Honthy Hanna színésznő, primadonna
 Szenes Hanna költő, a palesztin zsidó ellenállási mozgalom harcosa

Jegyzetek

Magyar keresztnevek (H)
Női keresztnevek (H)
Héber eredetű magyar női keresztnevek
Janka

A Janka keresztnév egyes nyelvkutatók szerint a levédiai magyaroktól ered, majd később a Johanna magyarítására született újjá a 19. században, a János névnek egy igen ritka becenevéből. A Janka egyben a francia eredetű Zsanett magyar tükörfordítása, mely név a Johanna (Jeanne) francia kicsinyítő képzős megfelelőjének (Jeannette) magyar helyesírású változata.


Gyakorisága 
Az 1990-es években igen ritka név, a 2000-es években a 48-82. leggyakoribb női név.

Eredete 
A Janka eredetileg férfinév volt, mégpedig a János rövidült alakja, −ka kicsinyítő képzővel ellátva. Ugyanolyan becézett forma volt, mint a ma is használatos Jankó. Férfi becézőként korai az előfordulása (1092, 1408), 1476−ban Kis-Jankó alakban is lejegyezték egyik oklevelünkben. A Doboka vármegyei Jankafy család egy Janka nevű őséről (1306−48) vette a nevét. A 19. századra mint férfi becéző, elavulttá vált, ezáltal a magyar romantika névújítóinak lehetősége nyílt arra, hogy női névként felelevenítsék, és a latin eredetű Johanna ill. a francia eredetű Zsanett magyar megfelelőjeként használják. Egyes nyelvkutatók szerint a 8-9. században a levédiai magyarok Jánka formában már használták a nevet, melynek a jelentése lányka volt, régies alakban.

Névnapok 
 február 4.
 május 30.

Híres Jankák 

 Janka néni (Szöllősy Janka) a Szomszédok c. filmsorozat egyik szereplője
 Fábián Janka írónő
 Földi Janka írónő
 Olejnik Janka festőművész
 Solecki Janka színésznő
 Szabóné Nogáll Janka írónő
 Vámos Janka zenész
 Wohl Janka írónő
 Zirzen Janka magyar pedagógus
 Szabó Janka ügyvéd, fotóművész
Kopek Janka színművész

Egyéb 
 Janka-füstike, növény (Fumaria jankae)
 Janka-gyopárnefelejcs, növény (Eritrichium jankae)
 Janka-liliom, növény (L. jankae vagy L. pyrenaicum var. Jankae)
 Janka-tarsóka, növény (Thlaspi jankae)
 Janka (Bíbor) sallangvirág, növény (Himantoglassum jankae)
 Jankafalva, magyar település Romániában
 Jankahíd, magyar település Szerbiában
 Magyar Janka-kikerics, növény (Colchicum hungaricum Janka)

Jegyzetek 

Magyar keresztnevek (J)
Női keresztnevek (J)
Héber eredetű magyar női keresztnevek
Ivána

A Ivána női név az Iván férfinév latinos képzésű párja. 


Rokon nevek

Jována: a horvát Ivana név szerb megfelelője, becézett formája a Jovanka.

Gyakorisága
Az 1990-es években az Ivána és az Ivica szórványos név, a 2000-es években nem szerepelnek a 100 leggyakoribb női név között.

Névnapok
Ivána
 május 12. 
 május 13. 
Ivica
 május 12.

Híres Ivánák
 Ivana Lisjak horvát teniszezőnő
 Ivana Spagna olasz énekesnő, dalszövegíró

Jegyzetek

Magyar keresztnevek (I, Í)
Női keresztnevek (I, Í)
Héber eredetű magyar női keresztnevek
Szláv eredetű magyar női keresztnevek
Ivó (keresztnév)

Az Ivó férfinév germán eredetű, a jelentése tiszafa. A szláv nyelvekben az Ivo az Iván beceneve.  Női párja: Ivonn.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 19.

Híres Ivók
 Szent Ivó, a jogászok védőszentje († 1303)
 Ivo Karlović, horvát teniszező

Jegyzetek

Magyar keresztnevek (I, Í)
Férfikeresztnevek (I, Í)
Germán eredetű magyar férfikeresztnevek
Szláv eredetű magyar férfikeresztnevek
Izsó

Az Izsó férfinév az Ézsau név régi magyar formája. Az Ézsau héber név, jelentése nyers, szőrös.
A név fordításához kiegészítésként: 
A helyes jelentés: kész, („meg van csinálva”)
Eszav = "Aszuj".
A magyarázat: Eszav (Ézsau) szőrösen született, már kész férfi volt.

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 augusztus 26.

Híres Izsók

Jegyzetek

Magyar keresztnevek (I, Í)
Férfikeresztnevek (I, Í)
Héber eredetű magyar férfikeresztnevek
Test (egyértelműsítő lap)

emberi test
 állati test

 test, algebrai struktúra 
 test, geometriai idom
 Szabályos test

 test, fizikai fogalom
 Testelés, elektromosságtani fogalom

 test, egy parancs a Unix operációs rendszerben

 test, keresztény antropológiai fogalom
 test, antropozófiai fogalom

 test, egyes – főképp pengetős – hangszerek alapegysége

 Test, Kovács Ákos 1994-ben megjelent albuma
 Test, az előző album címadó dala
 Test, Małgorzata Szumowska lengyel rendező 2015-ös filmje
Pálma (keresztnév)

A Pálma női név újabb keletű névadás a pálma növény nevéből. Olasz megfelelője vallási ihletésű név, azok a gyerekek kapták, akik virágvasárnap születtek, mert az ünnep neve olaszul Domenica delle Palme.


Rokon nevek
 Palmira: latin eredetű olasz név, az olasz Palmiro férfinév női párja, ami a palmarius szóból származik. A palmarius azon zarándokok neve volt, akik pálmaágat vagy pálmalevelet hoztak magukkal a Szentföldről.
Megjegyzés: A hasonló hangzású Palmyra (Palmüra, Palmira) ókori szírai romvárost lásd külön.

Gyakorisága
Az 1990-es években a Pálma igen ritka, a Palmira szórványos név, a 2000-es években nem szerepelnek a 100 leggyakoribb női név között.

Névnapok
Pálma
 május 10. 
 augusztus 1. 
 október 5. 
Palmira
 május 10.
 október 5.

Híres Pálmák és Palmirák

Jegyzetek

Magyar keresztnevek (P)
Női keresztnevek (P)
Latin eredetű magyar női keresztnevek
Pálma (egyértelműsítő lap)

Pálma, a pálmafélékhez tartozó trópusi növény 
 Pálma, női név

Hasonló címmel 
Palma (egyértelműsítő lap)
Patrícia

A Patrícia a Patrícius férfinév női párja. 


Gyakorisága
Az 1990-es években ritka név, a 2000-es években a 61-85. leggyakoribb női név.

Névnapok
 március 13. 
 április 28. 
 augusztus 25.

Híres Patríciák 
 Vadász Patrícia híres svájci-magyar óvodapedagógus
 Patricia Arquette amerikai színésznő
 Berek Patrícia magyar újságíró, riporter, műsorvezető
 Patricia Briggs amerikai írónő
 Patricia Cornwell amerikai író, újságíró
 Patricia Hitchcock amerikai színésznő
 Horváth Patrícia magyar vízilabdázó
 Horváth Patrícia magyar rendező
 Patricia Kaas francia énekesnő
 Kovács Patrícia magyar színésznő
 Ladányi Patrícia (Patty) magyar énekesnő
 Patricia Mayr-Achleitner osztrák teniszező
 Patricia McPherson amerikai színésznő
 Patricia Pillar brazil színésznő
 Patricia Tarabini argentin teniszezőnő
 Patricia Wartusch osztrák teniszező

Jegyzetek

Magyar keresztnevek (P)
Női keresztnevek (P)
Latin eredetű magyar női keresztnevek
Patrícius (keresztnév)

A Patrícius férfinév  latin eredetű, jelentése: rómainak született nemes. Női párja a Patrícia.


Rokon nevek
Patrik: a Patrícius ír eredetű alakváltozata.

Gyakorisága
Az 1990-es években a Patrícius szórványos, a Patrik hirtelen népszerűvé vált igen gyakori név volt, a 2000-es években a Patrícius nem szerepel a 100 leggyakoribb férfinév között, a Patrik a 19-31. legnépszerűbb férfinév.

Névnap
Patrícius, Patrik
 március 17. 
 április 28.

Idegen nyelvi változatai
 Patrick (angol, német)
 Paddy (ír becenév)
 Patricio (spanyol, portugál)
 Patrizio (olasz)
 Patric (svéd)

Híres Patríciusok és Patrikok 
 Szent Patrik (Patrick), Írország védőszentje és apostola
 Patrik Berger cseh válogatott labdarúgó
 Pat Cash ausztrál teniszező
 Eric Patrick Clapton angol gitáros, énekes és zeneszerző
 Patrick Dempsey amerikai színész
 Patrick Duffy amerikai színész
 Patrice Evra francia labdarúgó
 Patrice Lumumba, a Kongói Demokratikus Köztársaság első szabadon választott miniszterelnöke.
 Steven Patrick Morrissey angol zenész, szövegíró
 Neil Patrick Harris amerikai színész, énekes és bűvész
 Patrick Henry amerikai ügyvéd, politikus, államférfi
 Pat Metheny amerikai dzsesszgitáros
 Patrick Rafter ausztrál teniszező
 Patrick Roy kanadai jégkorongozó
 Patrick Stewart brit színész
 Patrick Stump amerikai zenész
 Patrick Swayze amerikai színész
 Patrick Vieira francia labdarúgó
 Patrick Süskind német író
 Patrick Troughton angol színész

Jegyzetek

Magyar keresztnevek (P)
Férfikeresztnevek (P)
Latin eredetű magyar férfikeresztnevek
Ivett

Az Ivett női név az Ivonn francia kicsinyítőképzős alakjából önállósult. 


Rokon nevek 
 Ivetta: az Ivett latinosított alakja. 
 Ivonn

Gyakorisága 
Az 1990-es években az Ivett gyakori, az Ivetta szórványos név, a 2000-es években (2006-ig) az Ivett a 91-100. helyen állt, utána nem szerepelt a 100 leggyakoribb női név között, míg az Ivetta nincs az első 100-ban.

Névnapok 
Ivett, Ivetta
 január 13. 
 május 6.

Híres Ivettek, Ivetták 
 Tóth Ivett műkorcsolyázó
 Bíró Yvette filmkritikus
 Bozsik Yvette balettművész, koreográfus
 Gyöngyösi Ivett zongoraművész
 Kósa Ivett énekesnő
 Iveta Radičová szlovák miniszterelnök
 Lakatos Yvette énekes
 Semperger Ivett Rebeka teniszező

Jegyzetek 

Magyar keresztnevek (I, Í)
Női keresztnevek (I, Í)
Germán eredetű magyar női keresztnevek
Francia eredetű magyar női keresztnevek
932



Események 
október 30. – a Báb as-Sammászijja-i csata során a lázadó főparancsnok, Munisz al-Muzaffar legyőzi al-Muktadir kalifát, aki elesik.
október 31. – al-Káhir kalifa másodszorra is trónra kerül.
Az Iljászidák függetlenednek a Számánidáktól Kermánban Muhammad ibn Iljász vezetésével

Születések

Halálozások
október 30. – al-Muktadir kalifa

10. század
931



Események 
 március – XI. János pápa megválasztása
a szerbek elszakadnak a bolgár cárságtól

Születések

Halálozások
 március 15. – VII. (VIII.) István pápa

10. század
929



Események 

február 28. – al-Muktadir lemondatása után fivérét, al-Káhirt teszik a kalifátus trónjára
március 6. – palotaforradalom al-Káhir ellen, al-Muktadir restaurációja
I. Vencel cseh fejedelem a német királyság hűbérese lesz
Córdoba emírje, III. Abd al-Rahmán felvette a kalifa címet

Születések 
Bizonytalan dátum
 Kisi Dzsoó, japán vaka költő († 985)
 Qián Chù avagy Zhong Yi Wang, az öt dinasztia és a tíz királyság korának uralkodója Wu Yue utolsó királya († 988)
 Liu Cheng You avagy Yin Di az öt dinasztia és a tíz királyság korának uralkodója († 951)
 Fudzivara no Kaneie, japán államférfi a Heian-korban († 990)

Halálozások 
 
október 7. – III. (Együgyű) Károly nyugati frank király (*879)

10. század
928



Események 
 június – X. János pápa elűzése, VI. Leó pápa megválasztása

Születések

Halálozások
 június 28. – III. Lajos itáliai király (* 880 k.)
 december folyamán – VI. Leó pápa
 az év folyamán – I. Tomiszláv horvát király

10. század
927



Események 
A kalandozó magyarok X. János pápa fivérének, Petrus praefectus urbinak a hívására Itáliára törnek, és feldúlják Toszkána területét; ez az utolsó ismert portya 933-ig.

Születések

Halálozások

10. század
926



Események 
A kalandozó magyarok Bajorországon és Svábföldön keresztül Elzász, Lotaringia és Gallia ellen vonulnak; ellenállás híján északon egészen a mai Belgium és Luxemburg területéig, nyugaton pedig az Atlanti-óceán partjáig jutnak.

Születések

Halálozások

10. század
925



Események

Határozott dátumú események 
 szeptember 4. – Kingstonban Wessex és Mercia királyává koronázzák Æthelstant.

Határozatlan dátumú események 
 az év folyamán – I. Tomiszláv felveszi a horvát királyi címet.

Születések

Halálozások 
 Andregota Galíndez aragóniai királynő és navarrai királyné
 Ar-Rázi, perzsa orvos és filozófus

Jegyzetek 

10. század
924



Események

Határozott dátumú események 
 április 7. – I. Berengár itáliai királyt meggyilkolják.

Határozatlan dátumú események 
 az év folyamán  –
 A kalandozó magyarok Szászországra törnek, és egy főemberük elfogása után évi adó fejében elfogadják Madarász Henrik kilenc évre szóló békeajánlatát.
 Egy másik magyar csapat Észak-Itáliára tör, ahol felégeti Pávia városát, majd az Alpokon át Gallia ellen indul. (A hágókon azonban útjukat állják, és a Földközi-tenger mentén visszavonuló magyarokat járvány is megtizedeli.)
 A Szent Gallen-i kaland.
 az év nyarán – Apja, Edward halálát követően Wessex és Mercia királyává választják Æthelstant.

Születések 
 az év folyamán – I. Ióannész bizánci császár († 976)

Halálozások 
 április 7. – I. Berengár itáliai király (* 845 k.)
 július 17. – I. Eduárd wessexi király (* 871)
 augusztus 2. – Ælfweard wessexi király (* 904)

Jegyzetek

Források 
  

10. század